Dan In Real Life

***Dan In Real Life*** er et musikkalbum med Sondre Lerche, utgitt i 2007. 

Albumet er gitt ut på Virgin Records America og er et soundtrack for filmen med samme navn. På låta «Hell No» synger han duett med Regina Spektor, og på «Modern Nature» med Lillian Samdal. På to av låtene er The Faces Down Quartet kreditert, men musikerne i kvartetten – Erik Halvorsen, Kato Ådland, Morten Skage, Ole Ludvig Krüger – deltar enkeltvis eller sammen på de fleste andre låtene også. Kvartetten har spilt med Lerche ved flere anledninger. 

Noen av låtene er skrevet av andre enn Sondre Lerche. Låta «Fever» er skrevet av Eddie Cooley og John Davenport. Her spiller gruppa A Fine Frenzy (James Genus, Keith Carlock, Allen Mallet), med Lerche kun kreditert med "fingerknips". Låta «Let My Love Open The Door» er skrevet av Pete Townsend, her deltar strengekvartetten Ethel (Ralph Farris, Dorothy Lawson, Corin Lee, Kip Jones). «Human Hands» er skrevet av Elvis Costello.

Låtene er spilt inn hos Gjøa Studio, Duper Studio, Downing Studio (NYC) og Legacy Recording Studios, mikset hos Legacy Recording Studios og mastret hos Marcussen Mastering.

Lerche opptrådte på Late Show with David Letterman og Late night with Conan O'Brien med låta «To Be Surprised» fra albumet.

## Om filmen
Filmen *Dan In Real Life* er en Touchstone Pictures-produksjon regissert av forfatteren Peter Hedges (''What's Eating Gilbert Grape'', ''About A Boy''). I hovedrollene finner man den franske skuespilleren Juliette Binoche og Steve Carrell. Lerche har også en liten rolle i filmen.

Plot: Enkemann og trebarnsfar Dan forelsker seg i en kvinne han møter på den lokale bokhandelen. Under et familieweekend like etterpå finner han at kvinnen er hans brors nye kjæreste, og helgen blir full av familie- og kjærlighetsforviklinger.

## Sporliste

# «Family Theme Waltz»
# «To Be Surprised»
# «I'll Be OK»
# «Dan and Marie Picking Hum»
# «My Hands Are Shaking»
# «Dan In Real Life»
# «Hell No» – med Regina Spektor
# «Family Theme»
# «Fever» – med A Fine Frenzy
# «Airport Taxi Reception» – med The Faces Down
# «Dan and Marie Melody»
# «Human Hands» – med The Faces Down
# «I'll Be OK»
# «Let My Love Open the Door» – med Ethel
# «Dan and Marie Finale Theme»
# «Modern Nature» – med Lillian Samdal

## Medvirkende

### Musikere

* Sondre Lerche – akustisk gitar, piano, vokal, pumpeorgel
* Regina Spektor – vokal på «Hell No»
* Lillian Samdal – vokal på «Modern Nature»
* Erik Halvorsen – piano, glockenspiel, orgel
* Kato Ådland – elgitar, piano, orgel, pedal-steelgitar, banjo
* Morten Skage – elbass, kontrabass
* Ole Ludvig Krüger – trommer, vibrafon, el-gitar, perkusjon
* Are Ovesen – trompet på «Family Theme Waltz» og «Dan And Marie Final Theme»
* James Genus – kontrabass, fingerknips på «Fever»
* Keith Carlock – trommer på «Fever»
* Allen Mallet – piano, fingerknips på «Fever»
* Ralph Farris – bratsj på «Let My Love Open The Door»
* Dorothy Lawson – cello på «Let My Love Open The Door»
* Corin Lee – fiolin på «Let My Love Open The Door»
* Kip Jones – fiolin på «Let My Love Open The Door»
* Mary Wooten – cello på «Dan And Marie Final Theme»
* Emily Mitchell – harpe på «Dan And Marie Final Theme»
* Rebecca Young – bratsj på «Dan And Marie Final Theme»
* Laura Seaton – fiolin på «Dan And Marie Final Theme»
* Sandra Park – fiolin på «Dan And Marie Final Theme»

### Annet

* Sondre Lerche – låtskriver, produsent, arrangement
* Kato Ådland – opptak, tekniker
* Ole Ludvig Krüger – arrangement
* Lawrence Manchester – miks
* Jørgen Træen – produsent, opptak, tekniker, arrangement
* Sonny Kompanek – arrangement på «Dan And Marie Final Theme»
* H. P. Gundersen – produsent på «Modern Nature»

## Referanser